དཔལ་ཀརྨ་པ་ན་རིམ་གསུམ་པ་རང་བྱུང་རྡོ་རྗེ།
༡༢༨༤-༡༣༣༩
གྲུབ་ཆེན་ཀརྨ་པ་ཉིད་བསམས་བཞིན་དུ་སྲིད་པ་ཉེ་བར་བཟུང་ནས་སྤྲུལ་པའི་སྐུར་
བཞེངས་པ་སེམས་དཔའ་རང་བྱུང་རྡོ་རྗེའི་རྣམ་པར་ཐར་པ་ནི། ཐོག་མར་རྣམ་ཐར་བར་དོ་
མ་ནས་འདི་ལྟར་འབྱུང་སྟེ། གྲུབ་ཐོབ་ཆེན་པོ་མྱ་ངན་ལས་འདས་ཚུལ་བསྟན་པའི་རྗེས་ཐོག་དེ་
ཉིད་དུ་རིན་པོ་ཆེའི་ཁྲི་མཛེས་ཤིང་ཡིད་དགའ་བའི་སྟེང་དུ་བཞུགས་པ་ལ། དེའི་ཚེ་ཚངས་པ་
དང་༑ བརྒྱ་བྱིན་དང་། རྒྱལ་པོ་ཆེན་པོ་བཞི་ལ་སོགས་པ་འཇིག་རྟེན་སྐྱོང་བ་ཆེན་པོ་རྣམས་དང་།
ལྷའི་བུ་དང་བུ་མོ་མཛེས་ཤིང་ཡིད་དུ་འོང་བ། འཛུམ་པའི་བཞིན་དང་ལྡན་པ་རིན་པོ་ཆེའི་རྒྱན་
ཆ་དུ་མ་དང་། འཇམ་ཞིང་ཁ་དོག་གསལ་བའི་ལྷའི་གོས་རིན་ཐང་མེད་པ་དུ་མས་མཛེས་པར་
བརྒྱན་པ་རྣམ་པ་སྣ་ཚོགས་པ་རྣམས་ནི། ལ་ལ་ནི་གླུ་ལེན། ལ་ལ་ནི་གར་བྱེད། ལ་ལས་ནི་གདུགས་
དང་རྒྱལ་མཚན་འཛིན། ལ་ལས་ནི་རོལ་མོའི་སྒྲ་སྙན་པ་དུ་མས་མཆོད་ཅིང་དགའ་ལྡན་གྱི་
གནས་སུ་གདན་དྲངས་སོ། །དེའི་ཚེ་ཀུན་ཏུ་བཟང་པོའི་རྣམ་པར་འཕྲུལ་པ་ལས་བྱུང་བ་ལྟ་བུའི་
ལྷ་རྫས་ཀྱི་མཆོད་པའི་བྱེ་བྲག་བསམ་གྱིས་མི་ཁྱབ་པའི་འདོད་ཡོན་གྱིས་མངོན་པར་མཆོད་་་
ཅིང་༑ དགའ་བདེའི་དཔལ་ལ་མངོན་པར་ལོངས་སྤྱོད་ཅིང་བཞུགས་སུ་ཟིན་ཀྱང་། བྱང་ཆུབ་
སེམས་དཔའ་ཆེན་པོ་འདི་ནི་རང་བཞིན་གྱིས་འབད་པ་མེད་པར།
སྙིང་རྗེ་ཆེན་པོའི་རང་
བཞིན་དུ་གྱུར་པའི་སྟོབས་ཀྱིས་ཉམ་ཐག་པའི་སེམས་ཅན་རྣམས་མ་བུ་གཅིག་པ་ལ་བརྩེ་བ་་་་་་
ལྟར་བཟོད་པ་མེད་པའི་གདུང་ཤུགས་ཀྱིས་བསྐྱོད་དེ། སླར་འཛམ་བུའི་གླིང་དུ་བྱོན་ནོ། །དེའི་ཚེ་
དེའི་དུས་ན། གྲྭ་པ་དང་བུ་སློབ་ཉེ་འཁོར་གྱི་ཚོགས་དང་བཅས་པ་རྣམས་ཀྱིས། ཆོས་རྗེའི་སྤུར་
བཞུས་པ་ལས་བྱོན་པའི་སྐུ་གདུང་རིང་བསྲེལ་དང་། ལྷ་སྐུའི་ཚོགས་རྣམས་དང་། གཞན་ཡང་
དབུ་སྐྲ་དང་། དབུ་ཞྭ་དང་། ན་བཟའ་བཞུགས་གདན་དང་བཅས་པ་ལ་མཆོད་པའི་བྱེ་བྲག་
དཔག་ཏུ་མེད་པས་མཆོད་ཅིང་། སོ་སོ་ནས་དད་པ་དང་། གུས་པ་དང་། ཡིད་གདུང་བའི་སྒོ་ནས་
174

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་བརྒྱུད་གསེར་ཕྲེང་།
གསོལ་བ་ཉིན་མཚན་ཁོར་ཡུག་ཏུ་འདེབས་ཤིང་སྣང་བ་གཟིགས་སོ། །དེའི་ཚེ་སྟོད་ལུང་འཕར་
ཚང་ན་རྒན་རྒོན་གཉིས་ཀྱི་བར་ན་ཁྱེའུ་ལོ་ལྔ་དྲུག་ཙམ་ལོན་པ་ཞིག་ཤི་བའི་རོ་བཞག་སྟེ་ངུ་ཞིང་
འདུག་པ་གཟིགས་ཏེ། རོ་དེ་ལ་རྣམ་ཤེས་ཞུགས་ལ་སེམས་ཅན་གྱི་དོན་བྱའོ་སྙམ་སྟེ། རོ་དེ་ལ་
ཞུགས་ཏེ་སྤྱན་ཧྲིག་ཧྲིག་མཛད་པ་དང་།
ངན་ཡིན་ཟེར་ནས། མིག་ཏུ་ཐལ་བ་བླུག་ཅིང་ཁབ་ཀྱིས་གཙགས་སོ། །ཡང་དེའི་ཚེ་དབང་པོ་
མེད་པའི་སྐྱེས་བུས་སེམས་ཅན་གྱི་དོན་ག་ལ་ནུས་བསམ་ནས་རྣམ་པར་ཤེས་པ་འཐོན་ནས་་་་་
བྱོན་ནོ། །དེའི་ཚེ་སེམས་ཅན་རྣམས་ཀྱི་བསོད་ནམས་དམན་པ་དང་། ཆོས་ཀྱི་སྐལ་བ་མེད་པ་
རྣམས་ལ་དགོངས་ནས། ཀྱེ་མ་ཀྱེ་མ་འདི་ལྟའི་འགྲོ་བ་སྐལ་བ་རབ་དམན་པ། ལོག་པའི་རྒྱུན་
ལས་ཟློག་པའི་ཐབས་ནི་ཅུང་ཟད་མེད་གྱུར་པར། ཐུབ་པས་དགོངས་ཏེ་ཐུགས་རྗེའི་ལྕགས་ཀྱུས་
རིང་དུ་སྤངས་གྱུར་རྣམས། རེ་ཞིག་དུས་ལ་བཞེས་པར་ཁོ་བོས་ཀྱང་ནི་ད་སྡོད་རིག ཅེས་པའི་
ཚིགས་སུ་བཅད་པ་གསུངས་ཏེ། ནམ་མཁའི་དབྱིངས་སུ་བྱོན་ནས་འོད་གསལ་ཆེན་པོའི་ངང་ལ་
རྩེ་གཅིག་ཏུ་བཞུགས་སོ། །དེའི་ཚེ་མདུན་ནས་མཁའ་འགྲོའི་ཚོགས་རྣམས་ཀྱིས་སེམས་ཅན་གྱི་
ཕ་མ་དེ་གཉིས་ཀྱིས་གཤིན་མིག་གསོན་ལ་ལྟ་བ་ལྟས་
དོན་མཛད་པར་བསྐུལ་ཞིང་གསོལ་བ་འདེབས་པ་འདི་ལྟ་སྟེ། ཡིད་འོང་མཛེས་པའི་བུད་མེད་
ཉི་ཤུ་ལྔ། །གླུ་ལེན་གར་བྱེད་འཛུམ་པའི་མདངས་ལྡན་རྣམས། །ཐུགས་རྗེའི་མངའ་བདག་ཞི་ལ་
མི་བཞུགས་པར། །བརྩེ་བས་དག་པའི་མི་ལུས་བཟུང་དུ་གསོལ། །སངས་རྒྱས་བསྟན་པའི་རྒྱལ་
མཚན་བཟུང་དུ་གསོལ། །ཉམ་ཐག་འགྲོ་བའི་ཕ་མ་མཛད་དུ་གསོལ། །ཞེས་པའི་ཚིག་གིས་གསོལ་
བ་འདེབས་ཤིང་སྣང་ངོ་།
།དེའི་ཚེ་འདི་ལྟར་སྣང་བ་འདི་དག་འཁྲུལ་པའི་སྣང་བ་ཡིན་ནོ་
བསམ་ནས། དེར་འཛིན་བཤིག་ཀྱང་འགྲོར་མ་འདོད་དོ། །
དེའི་ཚེ་ལན་གནང་བ་ནི། དལ་འབྱོར་མི་ལུས་རིན་ཆེན་ལེན་པ་ལ། མ་དག་འཁྲུལ་པས་མ་
གོས་ཕ་མ་མེད། །སངས་རྒྱས་བསྟན་པ་འཛིན་པའང་དུས་ཀྱིས་དཀའ། །ངེད་ཀྱིས་མ་བཞིན་བརྩེ་
བའི་སེམས་འཆང་ཡང། །རྗེས་སུ་འཛིན་པའི་དཔལ་དང་སྐལ་ཡོད་ཉུང་། །མ་འོངས་བྱམས་པའི་
དུས་སུ་དག་བཞིན་བསྒྲུབ། །ཅེས་གསུངས་པ་དང་ཁོང་རྣམས་ན་རེ། །ངེད་རྣམས་མི་ཡུལ་མཐིལ་
ནས་འོངས། །ཡིན་པ་ཞིང་སྐྱོང་མཁའ་འགྲོ་ཡིན། །ཁྱེད་ལ་བསྐུལ་མ་མི་འཚལ་ཏེ། །སེམས་ཅན་
175

ཀརྨ་པ་རང་བྱུང་རྡོ་རྗེའི་རྣམ་ཐར།
,:
དོན་ལ་བསྐུལ་དུ་འོངས། །བརྩེ་བའི་ཡུལ་ལ་མི་བརྩེ་ན། །ཐུགས་རྗེའི་མངའ་བདག་ཅི་ལྟར་
ལགས༑ །ཞེས་ཟེར་ནས་རང་རང་སོ་སོའི་མིང་དང་སྲོག་སྙིང་ཕུལ་ལོ། །དེའང་འདི་སྐད་ཅེས་
སྨྲའོ༑།གསང་བ་རྡོ་རྗེ་ཐོག་འབེབས་མ། །གཙུག་ན་རྡོ་རྗེ་དཔལ་འབར་མ། །མཐའ་ན་རྡོ་རྗེ་སྟོབས་
མོ་ཆེ། །ལག་ན་རྡོ་རྗེ་མཐུ་རྒྱལ་མ། །ཁ་ན་རྡོ་རྗེ་དུང་སྒྲ་མ། །ཞིང་སྐྱོང་གཙོ་མོ་ལྔ་པོ་ལགས། །ཟེར་
ནས་སྲོག་སྙིང་ཕུལ་ནས་བཀའ་བཞིན་དུ་ཕྲིན་ལས་བསྒྲུབ་པར་དམ་བཅས་སོ། །ཡང་བདག་
ཉིད་ཆེན་མོ་རྡོ་རྗེ་ཀུན་གྲགས་མ། །གངས་ཀྱི་ཡུམ་ཆེན་རྡོ་རྗེ་ཀུན་དུ་བཟང་། །དཔལ་ལྡན་ཧ་རི་
རྡོ་རྗེ་ཡ་མ་སྐྱོང་། །འབྲོག་ཆེན་འཁོར་འདུལ་རྡོ་རྗེ་བགེགས་ཀྱི་གཙོ། །བདུད་འདུལ་གཙོ་མོ་བཞི་
པོ་ལགས། །ཟེར་ནས་སྲོག་སྙིང་ཕུལ་ཏེ་ཕྲིན་ལས་བསྒྲུབ་པར་དམ་བཅས་སོ། །ཡང་། གཏད་
དཀར་རྡོ་རྗེ་འགྲོ་བཟང་མ། །མི་གཡོ་རྡོ་རྗེ་ཀློང་བཟང་མ། །བཀྲ་ཤིས་རྡོ་རྗེ་ཚེ་རིང་མ། །སྟག་
གཟིག་རྡོ་རྗེ་ཁྱུང་མགོ་མ། །ཆོས་སྲུང་གཙོ་མོ་བཞི་པོ་ལགས། །ཟེར་ནས་སྲོག་གི་སྙིང་པོ་ཕུལ་ཏེ་
ཕྲིན་ལས་བསྒྲུབ་པར་དམ་བཅས་སོ། །ཡང༌། གངས་དཀར་ཤ་མེད་རྡོ་རྗེ་སྤྱན་གཅིག་མ། །གསེར་
ཆེན་མཁའ་ལྡིང་རྡོ་རྗེ་རླུང་མོ་ཆེ། །ཁ་རག་ཁྱུང་བཙུན་རྡོ་རྗེ་དཔལ་གྱི་ཡུམ། །རྨ་རི་རབ་འབྱམས་
རྡོ་རྗེ་གྲགས་མོ་རྒྱལ། །བདུད་འདུལ་གཙོ་མོ་ཆེན་མོ་བཞི་པོ་ལགས། །ཞེས་ཟེར་ཏེ་སྲོག་སྙིང་ཕུལ་
ནས་ཕྲིན་ལས་བསྒྲུབ་པར་དམ་བཅས་སོ། །ཡང་། ས་ཌཱི་རྡོ་རྗེ་ཁྲི་བཟང་མ། །དུང་གི་རྡོ་རྗེ་སྒོ་མོ་ཆེ
ཆགས་པོ་རྡོ་རྗེ་སྟོབས་མོ་ཆེ། །འག་གྷ་རྡོ་རྗེ་རལ་གྲི་མ། །སྒོ་བཞི་སྲུང་བའི་གཙོ་མོ་ལགས། །ཟེར་
ནས་སྲོག་སྙིང་ཕུལ་ཏེ་ཕྲིན་ལས་བསྒྲུབ་པར་དམ་བཅས་སོ། །ཡང་། ཀོང་བཙུན་དེ་མོ་རྡོ་རྗེ་བོད་
ཁམས་སྐྱོང་། །བཙན་ཝ་ལ་རོག་རྡོ་རྗེ་སྨན་གཅིག་མ། །མོ་བཙུན་ཁུག་ཆོས་རྡོ་རྗེ་གཡར་མོ་བསིལ།།
གཡུ་ཡི་སྐད་སྙན་རྡོ་རྗེ་སི་ལེ་མ། །ཡིད་འགྱུར་གཙོ་མོ་བཞི་པོ་ལགས། ཟེར་ནས་སྲོག་སྙིང་ཕུལ་
ནས་བཀའ་བཞིན་དུ་ཕྲིན་ལས་བསྒྲུབ་པར་དམ་བཅས་སོ། །ཡང་བུད་མེད་བཞི་སླེབ་བྱུང་སྟེ། ང་
ནི་རྡོ་རྗེ་ས་ཏཱི་ཡིན། །ལི་བཙུན་རྡོ་རྗེ་བུ་སྐྱོང་མ། །ཕུ་ཆུ་རྡོ་རྗེ་སྨན་གཅིག་མ། །དེ་འོག་རྡོ་རྗེ་གཡུ་
ཆུང་ལགས། །སྦས་པའི་ཡུལ་བཞི་སྲུང་བ་ཡིན། །ཟེར་ཞིང་མདུན་དུ་བསྒྲིགས་ཏེ་མགྲིན་གཅིག་ཏུ་
བསྡེབས་ཏེ་འདི་སྐད་ཅེས་ཟེར་རོ། །འགྲོ་དྲུག་སེམས་ཅན་སྙིང་རེ་རྗེ། །འཁོར་བའི་གནས་ན་
ཉོན་རེ་མོངས། །སེམས་ཅན་འགྲོ་དོན་བྱེད་རེ་རན། །འགྲོ་དྲུག་སོ་སོའི་སྡུག་བསྔལ་འདི། །ཅུང་
176

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ། བཀའ་བརྒྱུད་གསེར་ཕྲེང།
ཟད་བསམ་ན་མཆི་མ་གཡོ། །བད་ག་འདྲས་ཀྱང་ནི་མི་ཕོད་ན། །བརྩེ་ལྡན་བྱོན་ཀྱིས་ཕོད་དམ་ཅི། །
དེ་ཕྱིར་གསོལ་བ་འདེབས་སུ་འོང་། ཞེས་ཟེར་རོ། །བག་ཆགས་འཁྲུལ་པ་ཡིན་སྙམ་ནས་རྣམ་
རྟོག་བཤིག་ཀྱང་འགྲོ་རུ་མ་འདོད་པར། ཁོ་བོས་ཀྱང་ནི་ལན་བརྗོད་པ་ནི། བདག་འཛིན་རྣམ་
རྟོག་བྲག་བས་སྲ། །ང་རྒྱལ་རི་བོ་གནམ་ལས་མཐོ། །འདི་ལ་ཐོས་པའི་གཟིངས་བཙུགས་ཏེ། །
བསྒོམ་པའི་སྒྱོགས་རྡོ་འཕངས་ལགས་ཀྱང་། འཇིག་པ་བས་སེར་ཀ་ཅུང་མ་མཐོང་། །འགྲོ་དྲུག་
སྐུ་ཁམས་ཅི་བདེར་བཞུགས། །ཞིང་སྐྱོང་ཇི་ལྟར་དགྱེས་དགྱེས་མཛོད། །ཅེས་སྨྲས་པ་དང་། བར་
སྣང་གི་ལྷ་བྲན་མན་ཆད་ནས་ས་འོག་ཀླུ་དང་ལྟོ་འཕྱེ་ཡན་ཆད་འཚོགས་ནས་ཐམས་ཅད་ཀྱིས་་་
སོ་སོ་ནས་ཕྱག་ཕུལ་ནས་འདི་སྐད་ཅེས་གསོལ་བར་བྱེད་དོ། །གསོན་དང་རྒྱལ་སྲས་སྤྲུལ་པའི་སྐུ།།
ལྷ་རྣམས་ལྟུང་བའི་སྡུག་བསྔལ་དང༌། །ལྷ་མིན་རྩོད་པའི་སྡུག་བསྔལ་དང་། །མི་རྣམས་སྐྱེ་འཆིའི་
སྡུག་བསྔལ་དང༌། །བྱོལ་སོང་གླེན་ལྐུགས་སྡུག་བསྔལ་དང་། །ཡི་དྭགས་བཀྲེས་སྐོམ་སྡུག་བསྔལ་
དང་༑ །དམྱལ་བ་ཚ་གྲང་སྡུག་བསྔལ་རྣམས། །དྲན་ཞིང་བསམ་ན་གློ་སྙིང་འདར། མི་བཟོད་ཚོར་
བའི་སྡུག་བསྔལ་གྱིས། །ཤིན་ཏུ་ཉམ་ཐག་འོ་དོད་འབོད། །འདི་འདྲ་སུ་ཡིས་བཟོད་པར་ནུས། །
སངས་རྒྱས་བསྟན་པ་སུ་ཡིས་འཛིན། །འགྲོ་དྲུག་ཕ་མ་སུ་ཡིས་བྱེད། །དཀོན་མཆོག་དབུ་འཕང་
སུ་ཡིས་བསྟོད། །ཀྱེ་ཧུད་ཀྱེ་ཧུད་སྡུག་རེ་བསྔལ། །ཞེས་ཟེར་ཅིང་ཐམས་ཅད་སྡུག་བསྔལ་བྱེད་
པར་སྣང་ངོ༌། །དེའི་ཚེ་ཁོང་རྣམས་ལ་ཁོ་བོས་ལན་འཇལ་བ་ནི། སྤྱིར་རྒྱལ་བའི་ཞིང་ཁམས་
བསམ་མི་ཁྱབ། །སྒོས་ཁྱད་པར་འཛམ་བུའི་གླིང་ཤེད་ན། །དགེ་བཤེས་གྲངས་ལས་འདས་པ་
བདོག །ཆོས་མཛད་བསམ་གྱིས་མི་ཁྱབ་པས། །ལུང་བསྟན་གྱི་རྒྱལ་ཚབ་གཞན་དུ་ཚོལ། །འགྲོ་
དྲུག་ཕ་མ་དེ་རུ་ཚོལ། །སངས་རྒྱས་བསྟན་པ་ཆོས་མཛད་རྣམས་ཀྱིས་སྲུངས། །དཀོན་མཆོག་དབུ་
འཕང་ཞིང་སྐྱོང་རྣམས་ཀྱིས་བསྟོད། །འགྲོ་དྲུག་ཕ་མ་དགེ་བཤེས་རྣམས་ཀྱིས་མཛོད། །ཁྱེད་རང་
ཚོ་ཇི་ལྟར་དགྱིས་དགྱེས་མཛོད། །ཅེས་སྨྲས་པས། ཡང་ཞིང་སྐྱོང་རྣམས་ཀྱིས་གསོལ་བ་ནི། །དགེ་
བཤེས་རྣམས་ནི་ཕྲག་དོག་ཆེ། །ཆོས་པ་རྣམས་ནི་འགྲན་སེམས་ཆེ། །འགྲོ་དྲུག་ཀུན་ཀྱང་རྒྱུད་
ངན་རེངས། །དེ་ལ་ཕན་ཐབས་མི་གདའ་བས། །ཁྱེད་ལ་སྐུལ་མ་ཅིས་ཀྱང་འདེབས། དེ་སྐད་ཅེས་
སྨྲ་སོ། །ཡང་སེམས་དཔའ་ཆེན་པོས་གསུངས་པ། དལ་འབྱོར་མི་ལུས་བླང་ས་མེད། །མཚན་ལྡན་
177
:::%

ཀརྨ་པ་རང་བྱུང་རྡོ་རྗེའི་རྣམ་ཐར།
བླ་མ་རྙེད་པར་དཀའ། །སྙིགས་དུས་མངལ་དེ་གྲིབ་རི་ཆེ། །འདས་མ་འོངས་ཀྱི་དྲན་པ་སྟོར་ནས་
འགྲོ༑ །སེམས་ཅན་གྱི་འགྲོ་དོན་བྱ་བར་དཀའ། །ལར་དེ་སྐད་ཟེར་བའི་རྟིང་ཤེད་ལ། །རིགས་ལྡན་
གྱི་ཕ་མ་རྙེད་སྲིད་ན། །མཚན་ལྡན་གྱི་བླ་མ་དང་མཇལ་ལགས་ན། །ཞིང་སྐྱོང་ཀུན་ཆོས་སྐྱོང་བྱེད་
ལགས་ན། །དབང་དང་བསྲེ་བ་རྫོགས་པར་ཞུ། །བརྡའ་དང་བྱིན་རླབས་རྫོགས་པར་ཞུ། །དེ་སྐད་
ཅེས་གསུངས་པ་དང་། ཁོང་ཞིང་སྐྱོང་མ་རྣམས་ཀྱིས་བཅོམ་ལྡན་འདས་མ་རྡོ་རྗེ་རྣལ་དབྱོར་མ་
སྤྱན་དྲངས་ཏེ། བདེ་མཆོག་དྲུག་ཅུ་རྩ་གཉིས་པའི་དཀྱིལ་འཁོར་བཞེངས་ཏེ། ལྷ་དབང་བསམ་
གྱིས་མི་ཁྱབ་པ་བསྐུར། །ཨཱ་ལི་ཀཱ་ལིའི་གླེགས་བམ་མང་དུ་བཀོད་ནས། རིག་པ་ཡེ་ཤེས་ལྔའི་
དབང་ཡིན་སྐད། དབང་པོ་ལྔ་ལ་ངོ་སྤྲད་ནས་ཕ་རོལ་ཏུ་ཕྱིན་པའི་དོན་དབང་ཡིན་སྐད།
མེད་དོན་གྱི་དབང་འདི་ནི། །ཚིག་ཏུ་བསྐུར་དུ་ཚིག་ལམ་ཆད། །བརྡའ་ཡིས་མཚོན་དུ་བརྡལ་
ལམ་ཆད། །དཔེ་ཡིས་མཚོན་དུ་དཔེ་ལམ་ཆད། །འཁྲུལ་པས་མཚོན་དུ་འཁྲུལ་ལམ་ཆད། །དབང་
འདི་སུས་ཀྱང་བསྐུར་མི་འདོད། །ངེད་ཀྱིས་ཞལ་ལྕེ་མཚོན་མ་བཏུབ། །རང་ལ་ལྷང་ངེ་ལྷམ་མེར་
འཆར
།ཝ་ལེ་ཁྱུག་གེ་ལམ་མེར་འཆར། །འཁོར་འདས་ཀྱི་སྣང་བ་
མ་ནུབ་ཀྱང་། །སངས་རྒྱས་ཀྱི་ཕྲིན་ལས་རྫོགས་པར་འབྱུང༌། །སེམས་ཅན་གྱི་འགྲོ་དོན་དེ་རུ་
འགྲུབ༑ །ཅེས་གསུངས་ཤིང་ཞིང་སྐྱོང་གི་གཙོ་མོ་རྣམས་ཀྱིས་བཀྲ་ཤིས་ཀྱི་ཚིགས་སུ་བཅད་པ་
མང་དུ་བརྗོད་ཅིང་། སྨན་མོ་རྣམས་ཀྱིས་རྡོ་རྗེའི་གླུ་བླངས། སྒོ་མ་རྣམས་ཀྱིས་བགེགས་བསྐྲད། །
གཞན་རྣམས་ཀྱིས་མེ་ཏོག་གི་ཆར་འབེབས་པ་དང་། རོལ་མོའི་སྒྲ་དཀྲོལ་བར་བྱེད་དོ། །དེ་ནས་
ཡང་ཁོང་རྣམས་འདི་སྐད་ཅེས་ཟེར་རོ། །རེ་ཡང་རེ་སྟེ་བྱུང་ཡང་བྱུང་། །རིན་ཆེན་འཇའ་ཡི་ལམ་
སྣ་བདོག །དལ་འབྱོར་མི་ལུས་བླང་ས་བདོག །མང་ཡུལ་བཀྲ་ཤིས་གུང་ཐང་ན། །ཇོ་མོ་བཀྲ་ཤིས་
གཡུ་ཆུང་མ། །ཞུར་མོ་གངས་ཀྱི་མདུན་ཤེད་ན། །འམ་ལུང་བཀྲ་ཤིས་མཁན་ཐང་དུ། །ཕ་ཐིག་ལེ་
འོད་གསལ་ཁང་པ་བདོག །རྩ་ཕུ་རིན་ཆེན་ཆེ་བའི་གངས། །ཕུ་གསུམ་འཛོམ་པའི་ཀླུང་ཤོད་ན། །
རྩ་ལུང་མི་ལའི་འཁྲུངས་ས་བདོག །ལྷོ་རི་དམར་སྨུག་མདངས་གསལ་ལ། །བྱང་རི་དཀར་བའི་
འོད་ལྡན་ན། །མ་དགོས་འདོད་ལུས་ཀྱི་སྒྲོམ་བུ་བདོག །དེ་སྐད་ཅེས་ཟེར་བའི་གླུ་ལེན་ཅིང་
འདུག་པ་ན། བར་སྣང་ན་ཕར་ལ་འཇའ་ཚོན་ཁ་དོག་དུ་མ་དང་ལྡན་པ། གསལ་ཞིང་མཛེས་པ་
་ 178
་་་

སི་ཏུ་ཆོས་ཀྱི་འབྱུང་གནས་ཀྱི་བཀའ་འབུམ།
བཀའ་བརྒྱུད་གསེར་ཕྲེང།
ཞིག་ནར་གྱིས་བྱུང་བ་དང་། ཁོང་རྣམས་དེའི་སྟེང་ནས་ཕར་འགྲོ་ཡིན་འདུག་པར་མཐོ